Diari Oficial de la Generalitat Valenciana


Sumari del DOGV 6739, del 22-03-2012 (2012/2762)

RESOLUCIÓ de 29 de febrer de 2012, de la presidenta de l'Agència Valenciana del Turisme, per la qual es convoquen les ajudes de l'Agència per a l'any 2012, en el marc del Pla Estratègic Global del Turisme de la Comunitat Valenciana 2010-2020.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6739

Data del DOGV
:   22-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2762


Data del document
:   29-02-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 29 de febrer de 2012, de la presidenta de l'Agència Valenciana del Turisme, per la qual es convoquen les ajudes de l'Agència per a l'any 2012, en el marc del Pla Estratègic Global del Turisme de la Comunitat Valenciana 2010-2020. [2012/2762]  
L'any 2010 en col·laboració i consens amb el sector turístic valencià, va tindre lloc l'aprovació del Pla Estratègic Global del Turisme de la Comunitat Valenciana 2010-2020 que es fonamenta, entre altres, en els objectius següents: assegurar la competitivitat de les empreses turístiques i incrementar el valor afegit de l'activitat turística per mitjà de l'orientació al client, la gestió de la qualitat integral i la diversificació de productes i mercats, el desenrotllament sostenible de l'activitat turística, així com consolidar un fort posicionament nacional i internacional com a regió amb una identitat pròpia, i com un destí d'experiències amb un atractiu permanent amb una completa i variada oferta d'oci.  
  
Així mateix, l'any 2011 es va presentar el Pla Director de Turisme d'Interior 2011-2015, l'objectiu estratègic del qual consistix a consolidar els destins d'interior de la Comunitat Valenciana per mitjà d'un model de desenrotllament turístic basat en la creació de productes atractius per al mercat, que permeten la posada en valor del nostre patrimoni, incrementant la competitivitat empresarial i contribuint al desenrotllament sostenible dels seus municipis.  
La present resolució recull la convocatòria anual d'ajudes de l'Agència Valenciana del Turisme per a l'any 2012 en el marc del Pla Estratègic Global del Turisme de la Comunitat Valenciana 2010-2020, agrupant els diferents programes d'ajudes sobre els eixos estratègics de cooperació publicoprivada, competitivitat empresarial, sostenibilitat i I+D+i i del Pla director de Turisme d'Interior de la Comunitat Valenciana 2011-2015, i de la nova orde de bases de la Conselleria de Turisme, Cultura i Esport per la qual es fixen les bases reguladores per a la convocatòria i concessió d'ajudes per l'Agència Valenciana del Turisme.  
Esta convocatòria inclou un total de quinze programes. Per a la seua elaboració s'han tingut en compte els resultats i l'experiència de les convocatòries anteriors, de manera que es mantenen la majoria de programes de la dita convocatòria, introduint diverses millores i modificacions.  
Es manté l'orientació a producte, creant una línia específica per a potenciar el turisme actiu i de naturalesa que pondera el fet de la ubicació de l'empresa en l'interior de la Comunitat Valenciana, així com el suport a la creació de clubs de producte que a escala autonòmica desenrotllen projectes relacionats amb l'enoturisme, turisme gastronòmic i turisme actiu/esportiu i el foment de nous productes turístics que contribuïsquen a diversificar l'oferta turística d'un àmbit territorial supramunicipal.  
Així mateix, s'actualitza el programa d'implantació de tecnologies turístiques per a adaptar-lo al ràpid progrés que estes experimenten en relació a les noves demandes i molt especialment a la necessitat d'impulsar nous canals de comercialització per al sector, com la plataforma Travel Open Apps.  
En la present convocatòria es recolzen novament de forma decidida mesures i actuacions que incentiven l'estalvi energètic, la sostenibilitat mediambiental -reforçada pel suport a iniciatives que pretenguen la incorporació de criteris ecològics en la gestió de l'empresa-, la implantació de sistemes de gestió de qualitat, la realització de plans d'innovació, el desenrotllament de projectes d'I+D+i, així com la millora en l'accessibilitat de l'oferta turística.  
Per tot això, en virtut del que disposa l'article 28 de la Llei 5/1983, de 30 de desembre, del Consell, d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV núm. 6716, de 17.02.2012), i d'acord amb el que establix el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions, i el Decret 9/2000, de 25 de gener, del Consell, sobre concessió d'ajudes en matèria de turisme, vista la proposta del director de l'Agència Valenciana del Turisme, resolc:  
  
  
Article 1. Objecte i àmbit  
L'objecte de la present resolució és la convocatòria d'ajudes i la publicació dels programes d'actuació de l'Agència Valenciana del Turisme corresponents a l'exercici 2012, destinades al suport d'actuacions que duga a terme el sector turístic, en el marc del Pla Estratègic Global del Turisme de la Comunitat Valenciana 2010-2020 i del Pla Director de Turisme d'Interior de la Comunitat Valenciana 2011-2015. Els dits ajudes i programes d'actuació figuren en l'annex a esta resolució.   
  
La present convocatòria es troba disponible en la direcció d'Internet: .  
  
Article 2. Marc normatiu  
Les ajudes convocades en la present resolució es concediran d'acord amb el que establixen la Llei 38/2003, de 17 de novembre, General de Subvencions, el Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i el Decret 9/2000, de 25 de gener, del Consell, sobre concessió d'ajudes en matèria de turisme, així com en l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV núm. 6716, de 17.02.2012).  
  
Article 3. Conformitat amb la normativa europea sobre ajudes públiques  
1. Les ajudes convocades per esta resolució quedaran subjectes a les disposicions del Reglament (CE) número 1998/2006 de la Comissió, de 15 de desembre de 2006 (DOUE L 379, de 28 de desembre de 2006), relatiu a l'aplicació dels articles 87 i 88 del Tractat a les ajudes de minimis (actuals articles 107 i 108 del Tractat de Funcionament de la Unió Europea), quedant per tant exemptes de l'obligació de notificació prèvia a la Comissió Europea, per no reunir tots els criteris establits en l'article 107.1 del Tractat de Funcionament de la Unió Europea sobre Política de la Competència de la Unió Europea, quedant subjectes a les condicions establides en el mencionat reglament, en els termes establits en l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012).  
  
2. La present resolució de convocatòria de programes d'ajudes ha sigut objecte d'informe previ a la Direcció General de Projectes i Fons Europeus de la Conselleria d'Hisenda i Administració Pública, complint d'esta manera amb el que disposa l'article 3, paràgraf 4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (decret publicat en el DOCV núm. 5596, de 11.09.2007).  
  
  
Article 4. Línies pressupostàries  
1. En compliment del que preveu l'article 47.11 del Text Refós de la Llei d'Hisenda Pública de la Generalitat Valenciana i d'acord amb el que establix la Llei de Pressupostos de la Generalitat per a l'exercici 2012, les línies de crèdit i l'import global màxim destinat a la concessió de les ajudes previstes en la present convocatòria són les següents:  
  
- Capítol IV (SE000957): transferències corrents, suport a la competitivitat del sector turístic, que inclou, programes de creació i llançament de nous productes, així com programes destinats a la implantació i el desenrotllament de sistemes de qualitat i I+D+i, total: 350.000 € (tres-cents cinquanta mil euros).  
- Capítol VII (SE000958): transferències de capital, ajudes a projectes d'inversió per a la competitivitat del sector turístic, que inclou programes d'incentius a empreses del sector turístic valencià vinculats a la modernització i millora d'infraestructures, projectes de gestió mediambiental i I+D+i, total: 3.000.000 € (tres milions d'euros).  
2. Les ajudes descrites en l'annex estan cofinançades pel Fons Europeu de Desenrotllament Regional (FEDER) en el marc del Programa Operatiu CV 2007-2013, i el percentatge màxim de cofinançament per a cada eix prioritari és el que s'indica en el quadro següent:  
  
  
  
(\*) Percentatges de cofinançament aprovats per la Decisió de la Comissió C(2011) 9991 de 22.12.2011.  
  
3. Els programes d'ajudes cofinançades pel Fons Europeu de Desenrotllament Regional (FEDER), dins del Programa Operatiu FEDER de la Comunitat Valenciana 2007-2013, compliran el que disposa el Reglament (CE) núm. 1083/2006 del Consell, d'11 de juliol de 2006 pel qual s'establixen les disposicions generals relatives al FEDER, FSE i al Fons de Cohesió (DOUE L210 de 31.7.2006), el Reglament (CE) núm. 1080/2006 del Parlament i del Consell, de 5 de juliol de 2006, relatiu al Fons Europeu de Desenrotllament Regional (DOUE L210 DE 31.7.2006), el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desplegament per al Reglament (CE) 1083/2006 i el Reglament 1080/2006 (DOUE L371 de 27.12.2006) i la resta de normativa sobre fons estructurals o altres matèries que els siga d'aplicació, en els termes establits en l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012).  
En compliment de la citada normativa, els programes que són objecte de la present convocatòria s'adeqüen als criteris de selecció d'operacions fixats pel Comité de Seguiment del Programa Operatiu del Fons Europeu de Desenrotllament Regional per a la Comunitat Valenciana, adoptat per mitjà de la Decisió C(2007) 5929 de la Comissió, de 29 de novembre de 2007, modificada per la Decisió C(2009) 10658 de la Comissió, de 16 de desembre de 2009 i per la Decisió de la Comissió C(2011) 9991 de 22.12.2011.  
Així mateix, els gastos subvencionables compliran el que establix l'Orde del Ministeri d'Economia i Hisenda EHA/524/2008, de 26 de febrer, per la qual s'aproven les normes sobre els gastos subvencionables en els programes operatius del Fons Europeu de Desenrotllament Regional i del Fons de Cohesió (orde publicada en el BOE núm. 53, d'1 de març de 2008).  
  
Article 5. Beneficiaris  
1. Podran acollir-se a les ajudes convocades en esta resolució d'acord amb el que establix cada un dels programes previstos en l'annex:  
a) Empreses turístiques: les persones físiques o jurídiques propietàries o explotadores d'establiments hotelers, campaments de turisme, bloc o conjunt de vivendes turístiques, allotjament rural, de restauració, agències de viatge, empreses de turisme actiu, així com d'oferta turística complementària.  
Així mateix, podran ser beneficiàries les empreses gestores de vivendes turístiques que complisquen els requisits següents:  
1. Que exploten un mínim de 25 unitats d'allotjament.  
2. Que estes siguen propietat de l'empresa gestora o, no que no ho siguen si existix entre titular i empresa gestora un acord sobre l'obligació de destinar el bé al tràfic turístic durant un període que no podrà ser inferior a cinc anys.  
3. Que les unitats d'allotjament en explotació figuren inscrites en el Registre General d'Empreses, Establiments i Professions Turístiques de la Comunitat Valenciana amb una antiguitat mínima de 2 anys en la data publicació de la convocatòria.  
4. Que l'empresa gestora figure inscrita en el registre mencionat com a mínim des de l'any 2008.  
Per a poder accedir a estes ajudes, les empreses i establiments hauran d'estar inscrits en el Registre General d'Empreses, Establiments i Professions Turístiques de la Comunitat Valenciana en la data de publicació de la convocatòria. La inscripció no s'exigirà quan, dins del programa 3.3 «Suport a millores substancials en les condicions i servicis dels establiments d'allotjament i restaurants i a projectes d'interés singular que enfortisquen l'oferta turística valenciana» (Fitxa 5), l'objecte de l'ajuda consistisca en la creació de nous establiments.  
  
b) Associacions d'empreses turístiques amb seu a la Comunitat Valenciana, qualsevol que siga la seua naturalesa jurídica, o àmbit territorial i altres associacions d'interés per al desenrotllament del producte turístic de la Comunitat Valenciana d'acord amb el que establix el Pla Estratègic Global del Turisme de la Comunitat Valenciana 2010-2020.  
  
c) Centres oficials d'investigació i les universitats, la seu social de les quals es trobe a la Comunitat Valenciana, estiguen vinculades al sector turístic i desenrotllen actuacions d'I+D+i.  
d) Cambres oficials d'indústria, comerç i navegació, amb seu a la Comunitat Valenciana.  
2. Les condicions per a ser beneficiari hauran de mantindre's fins al moment del pagament de la subvenció, en els termes establits en l'article 4 de l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012).  
  
Article 6. Sol·licituds d'ajuda  
1. Els interessats hauran de presentar, amb anterioritat a l'inici de la realització del projecte o activitat, o amb anterioritat a l'inici de l'execució de la fase del projecte corresponent a la present anualitat, i dins del termini establit en esta convocatòria, una sol·licitud emplenada en l'imprés normalitzat disponible en la següent adreça d'Internet: .  
2. L'interessat podrà autoritzar de forma expressa la Conselleria de Turisme, Cultura i Esport o a l'Agència Valenciana del Turisme, si és el cas, per a poder obtindre directament informació relativa a:  
a) Les dades d'identitat del sol·licitant o, si es tracta d'una persona jurídica, del seu representant, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
  
b) El compliment de les obligacions fiscals i amb la Seguretat Social.  
No obstant això, en ambdós casos, el sol·licitant podrà denegar de forma expressa el consentiment, però haurà d'aportar per a això, bé fotocòpia del document nacional d'identitat, bé les corresponents certificacions.  
  
Article 7. Documentació que ha d'acompanyar a l'imprés de sol·licitud  
1. Amb caràcter general totes les sol·licituds d'ajuda hauran d'anar acompanyades, de la documentació següent:  
a) Quan es tracte d'una persona jurídica s'haurà d'aportar, documentació acreditativa de la identificació o constitució de l'empresa o entitat consistent en una fotocòpia de l'escriptura de constitució/estatuts actualitzada i acreditació de la inscripció en el Registre Mercantil o en el registre corresponent.  
b) Fotocòpia del NIF de l'empresa/entitat sol·licitant.  
c) Alta, o últim rebut de l'Impost d'Activitats Econòmiques (IAE), completat amb una declaració responsable de no haver-se donat de baixa en la matrícula de l'esmentat impost.  
Quan el sol·licitant estiga exempt de l'esmentat impost, acreditarà esta circumstància per mitjà de declaració responsable.  
d) Fitxa de manteniment de tercers (dades bancàries), segons el model disponible en , així com un certificat de l'entitat bancària acreditatiu de la titularitat del compte.  
e) Declaració responsable de no estar incurs en les prohibicions per a obtindre la condició de beneficiari establides en l'article 13, apartat 2 i següents, de la Llei 38/2003, de 17 de novembre, General de Subvencions.  
f) Declaració responsable sobre:  
- Ajudes de minimis (Reglament (CE) núm. 1998/2006, de 15 de desembre) rebudes durant els dos exercicis fiscals anteriors i durant l'exercici fiscal en curs,  
- De no trobar-se en situació de crisi en el sentit de les directrius comunitàries sobre ajudes estatals de salvament i reestructuració d'empreses en crisi i del Reglament (CE) 800/2008 de la Comissió de 6 d'agost de 2008, així com de   
- Altres ajudes públiques, incloent-hi les acollides al Marc Temporal aprovat per la Comunicació de la Comissió de 17 de desembre de 2008 (DOUE 22 de gener de 2009, 2009/C16/01), rebudes per als mateixos costos subvencionables, per a comprovar que la suma de les intensitats d'ajudes totals percebudes no supera els límits fixats en les directives o reglaments d'exempció aplicables.  
g) En cas de grans empreses, és a dir, aquelles que no tinguen la consideració de pimes segons annex I del Reglament (CE) núm. 800/2008 de la Comissió, de 6 d'agost de 2008, i a fi de poder verificar l'efecte incentivador de l'ajuda, s'haurà de presentar la sol·licitud abans de començar a treballar en el projecte o activitat, així com aportar una memòria justificativa de la concurrència d'un o més criteris dels assenyalats en l'article 8, apartat 3, del Reglament (CE) núm. 800/2008, de la Comissió, de 6 d'agost de 2008 (DOUE L 214 de 09.08.2008).  
  
h) Cada projecte haurà d'anar acompanyat de pressupostos amb desglossament detallat per partides i preus unitaris corresponents a la inversió i/o actuació per a la qual se sol·licita la subvenció, que hauran de tindre en compte que, de conformitat amb l'article 31.3 de la Llei 38/2003, de 17 de novembre, General de Subvencions, quan l'import del gasto subvencionable supere la quantia de 50.000 euros de cost per execució d'obra, o de 18.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a l'adquisició del compromís per a la prestació del servici o l'entrega del bé, llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten, en este cas s'haurà d'aportar un informe justificatiu de la busca infructuosa de proveïdors i motivant el caràcter especial del bé o servici. L'elecció entre les ofertes presentades, que hauran d'aportar-se en la sol·licitud de la subvenció, es realitzarà d'acord amb criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.  
  
2. En funció del tipus d'inversió que calga realitzar segons els casos, s'haurà d'aportar a més:  
a) Si la inversió implica la realització d'obres, haurà d'aportar-se en tots els casos llicència municipal d'obres o justificant d'haver-la sol·licitat (sol·licitud i pagament de taxes), corresponent a l'activitat i pressupost de la inversió per a la qual se sol·licita incentiu i, en cas d'obres majors, projecte tècnic visat, així com qualssevol altres autoritzacions o llicències administratives que siguen preceptives. No obstant això, de conformitat amb el que preveu la disposició addicional deu de la Llei 16/2005, de 30 de desembre, de la Generalitat, Urbanística Valenciana, en la seua redacció donada pel Decret 2/2012, de 13 de gener, del Consell (DOCV 6692, de 16.01.2012), es podrà aportar declaració responsable per a l'execució d'obres de modificació o reforma que afecten l'estructura o l'aspecte exterior i interior de les construccions, els edificis, i les instal·lacions de totes classes, siga quin siga el seu ús, de conformitat amb el que preveu l'ordenança municipal corresponent. No podran ser objecte de declaració responsable i requeriran en tot cas llicència municipal, les obres que afecten elements catalogats o en tràmit de catalogació. Igualment requeriran de llicència municipal les obres de construcció, edificació, i implantació d'instal·lacions de nova planta, així com l'ampliació de les existents.  
  
En el supòsit d'aportar-se justificant de sol·licitud, la llicència municipal d'obres o si és el cas la declaració responsable haurà d'aportar-se en el moment de la justificació.  
b) Quan les inversions plantejades tinguen un termini d'execució superior a l'exercici pressupostari, les sol·licituds d'ajuda hauran d'anar acompanyades d'un projecte tècnic comprensiu de les partides i pressupostos a desenrotllar en cada una de les fases en què es pretenga executar el mencionat projecte.  
c) Si es pretén realitzar el projecte d'inversió en un immoble localitzat en sòl no urbanitzable, s'haurà d'aportar, si és el cas, la corresponent declaració d'interés comunitari.  
d) Si es tracta d'inversions en actius fixos, s'haurà d'aportar referència cadastral de l'immoble on es realitzarà el projecte.   
e) Quan es tracte d'inversions en actius fixos, cada una de les sol·licituds per als distints programes haurà d'anar acompanyada de les respectives declaracions responsables sobre: no-destrucció d'ocupació, així com d'autofinançament en almenys un 30% del projecte.  
3. Amb independència de la documentació mencionada en els apartats anteriors i en funció del tipus de projecte a desenrotllar, s'haurà d'aportar la documentació específica que per a cada programa figura en l'annex a la present convocatòria.  
4. En cap cas es considerarà gasto subvencionable l'IVA, llevat que el sol·licitant aporte junt amb la sol·licitud el corresponent acord de reconeixement de l'exempció dictat per l'Agència Estatal d'Administració Tributària.   
5. En compliment del Decret 165/2010, de 8 d'octubre, del Consell, pel qual s'establixen mesures de simplificació i reducció de càrregues administratives en els procediments gestionats per l'Administració de la Generalitat i el seu sector públic, les declaracions responsables assenyalades en l'apartat 1, lletres d) a g), i en l'apartat 2 lletra e) anterior, així com la vigència de documents ja aportats, s'ompliran utilitzant l'imprés normalitzat denominat «Declaracions responsables del sector empresarial», disponible en: .  
  
  
Article 8. Termini de presentació de sol·licituds  
El termini de presentació de sol·licituds, serà de quinze dies hàbils des de l'endemà de la publicació de la present resolució en el Diari Oficial de la Comunitat Valenciana.  
  
Article 9. Lloc de presentació de sol·licituds  
1. Les sol·licituds, junt amb la preceptiva documentació addicional, podran presentar-se durant l'horari de registre en qualsevol de les seus de l'Agència Valenciana del Turisme, avinguda d'Aragó, 30, planta 8a, de València, en el Servici Territorial de Turisme i Cultura d'Alacant (carrer Churruca, 29), en el de Castelló de la Plana (plaça de Maria Agustina, 5) i en el de València (plaça d'Alfons el Magnànim, 15), així com en la seu d'INVAT.TUR (Passeig Tolls, núm. 2, Benidorm).  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En cas que s'opte per presentar la sol·licitud en una oficina de correus, haurà de fer-se en sobre obert perquè siga datada i segellada en la dita oficina abans de ser certificada.  
2. Per a la presentació de sol·licituds i posteriors comunicacions referides als programes de l'annex, els beneficiaris de la qual únicament poden ser associacions d'empreses del sector turístic, es podran utilitzar mitjans electrònics, connectant amb l'adreça electrònica de l'Agència Valenciana del Turisme, .  
  
Article 10. Tramitació de sol·licituds  
1. L'òrgan competent per a la instrucció del procediment de concessió de les ajudes emmarcades en la present resolució serà l'Àrea de Foment de Destins, Empreses i Activitats Turístiques de l'Agència Valenciana del Turisme, a través dels Servicis Territorials de Turisme i Cultura i del Servici d'Assistència Turística i Incentius, que sol·licitarà informe tècnic sobre els projectes presentats a altres àrees o servicis de l'Agència Valenciana del Turisme competents per raó de la matèria a avaluar.  
2. La valoració de les sol·licituds correspondrà a una comissió d'avaluació d'ajudes, que emetrà els informes corresponents i la composició dels quals serà la següent:  
- Presidenta: la cap de l'Àrea de Foment de Destins, Empreses i Activitats Turístiques.  
- Vicepresident: el cap del Servici d'Assistència Turística i Incentius.  
- Vocals:  
· Un/a tècnic/a jurídic.  
· Un/a representant del Servici Economicofinancer.  
· El cap del Servici Territorial d'Alacant.  
· El cap del Servici Territorial de Castelló.  
· El cap del Servici Territorial de València.  
· L'assessor d'ordenació turística.  
· El cap de la Secció d'Incentius del Servici d'Assistència Turística i Incentius, que hi actuarà com a secretari.  
En cas de vacant, absència o malaltia dels membres de la comissió, podran ser substituïts per altres, designats pels titulars entre persones de les seues respectives unitats.  
Quan per raó de les actuacions a avaluar es considere oportú, es podrà convocar tècnics especialistes i assessors en la matèria corresponent.  
3. Amb la finalitat de facilitar la consecució dels fins i objectius de la present resolució, les sol·licituds d'ajuda podran ser instruïdes en el programa que millor s'ajuste entre els inclosos en l'annex.  
  
4. La comissió d'avaluació valorarà i adoptarà un acord sobre els expedients de conformitat amb els criteris de valoració i ponderació establits en la convocatòria. El dit acord es reflectirà en la corresponent acta en què constarà la motivació dels acords adoptats, de conformitat amb el que establix l'article 54.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En virtut d'esta, el director de l'Agència Valenciana del Turisme elevarà una proposta de concessió o denegació d'ajudes a la presidenta de l'Agència Valenciana del Turisme, que resoldrà sobre l'ajuda.  
  
Article 11. Criteris d'avaluació de sol·licituds  
1. Les sol·licituds d'ajuda es concediran en règim de concurrència competitiva i seran ateses mentres existisca disponibilitat pressupostària adequada i suficient, de conformitat amb els criteris d'avaluació fixats.  
  
2. Criteris d'avaluació de sol·licituds.  
A les sol·licituds presentades se'ls assignarà una puntuació màxima de 10 punts, en funció dels criteris generals i específics d'avaluació següents:  
2.1) Criteris generals d'avaluació.  
S'assignarà un punt per cada un dels següents criteris amb un total màxim de huit punts.  
A. Establiments el període de funcionament del qual siga durant tot l'any o bé que l'objecte de la inversió vaja dirigit a augmentar el seu període de funcionament.  
B. Establiments que incorporen més d'un 50% de dones en la plantilla de l'empresa en termes treballador/any.  
C. Establiments que no hagen sigut beneficiaris d'ajudes en matèria de turisme en l'últim any.   
D. Diligència a completar la documentació necessària per a la tramitació de l'expedient.  
E. Compromís de l'empresa amb la qualitat, evidenciat per mitjà de la possessió d'un certificat de qualitat d'entre les modalitats reconegudes pel programa Qualitur de l'Agència Valenciana del Turisme, o per mitjà de l'execució d'un projecte derivat de les recomanacions arreplegades en un pla de qualitat/innovació recolzat per la Conselleria en anys anteriors.  
F. Compromís de l'empresa amb la sostenibilitat ambiental, evidenciat per mitjà de la possessió d'un certificat de gestió mediambiental entre les modalitats reconegudes pel programa Qualitur de l'Agència Valenciana del Turisme o l'execució d'inversions en l'establiment en matèria de sostenibilitat ambiental durant els últims tres anys, o per mitjà de l'execució d'un projecte derivat de les recomanacions arreplegades en un pla de medi ambient recolzat per la Conselleria en anys anteriors.  
G. Compromís de l'empresa amb l'accessibilitat, evidenciat per mitjà de la disposició d'un certificat de gestió de l'accessibilitat reconegut pel programa Qualitur de l'Agència Valenciana del Turisme, o bé per l'execució d'inversions en l'establiment en matèria d'accessibilitat durant els tres últims anys, o per mitjà de l'execució d'un projecte derivat de les recomanacions arreplegades en un pla d'accessibilitat recolzat per la Conselleria en anys anteriors.  
  
H. Contribució del projecte a la creació de producte en consonància amb el Pla Estratègic Global del Turisme de la Comunitat Valenciana 2010-2020.  
2.2) Criteris específics d'avaluació.  
S'assignaran dos punts com a màxim als criteris específics que s'establixen en cada un dels programes de l'annex.  
3. Els criteris d'avaluació de sol·licituds establits en l'apartat anterior no seran aplicables als programes els beneficiaris dels quals no siguen empreses turístiques amb caràcter exclusiu, açò és, associacions, centres d'investigació, on s'assignarà una puntuació màxima de 10 punts en funció dels criteris específics que es detallen en la fitxa corresponent de l'annex a esta resolució.  
Així mateix el criteri establit en el paràgraf anterior serà aplicable al programa 3.3, modalitat de creació d'interés singular.  
4. Per al supòsit d'empat, la comissió d'avaluació prioritzarà entre les diverses sol·licituds atenent a l'existència de criteris objectius d'integració laboral de persones amb discapacitat en la gestió del sol·licitant. Per a això tindran preferència en l'adjudicació, els projectes presentats per aquelles empreses i entitats que acrediten ocupar un percentatge de treballadors discapacitats superior respecte a la plantilla de l'empresa/entitat, d'acord amb el que preveu la Llei 11/2003, de 10 d'abril (DOGV núm. 4479, d'11.04.2003), sobre l'estatut de les persones amb discapacitat de la Comunitat Valenciana.  
  
Article 12. Resolució de concessió d'ajudes  
  
1. Les resolucions es dictaran per la presidenta de l'Agència Valenciana del Turisme, en els termes establits en els apartats 4 i següents de l'article 7 de l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012).  
2. La resolució de concessió, informarà el beneficiari del caràcter de minimis de l'ajuda concedida.  
  
Article 13. Resolucions de minoració i revocació de subvencions  
  
Es delega en el director de l'Agència Valenciana del Turisme, l'adopció de les resolucions de minoració i revocació de les subvencions concedides, quan es donen les circumstàncies previstes en l'article 14 de l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012).  
  
Article 14. Obligacions dels beneficiaris  
1. Complir amb totes les obligacions que establix l'article 9 de l'Orde 4/2012, d'1 de febrer, de la Conselleria de Turisme, Cultura i Esport (DOCV núm. 6716, de 17.02.2012) i en qualsevol altra disposició en vigor, aplicable a estes ajudes.  
2. Respectar la normativa mediambiental vigent, de manera que s'assegure el desenrotllament dels objectius del projecte subvencionat dins d'un marc de desenrotllament sostenible i del foment a la protecció i millora del medi ambient, tal com figura en l'article 11 del Tractat de Funcionament de la Unió Europea. En especial, el projecte objecte d'ajuda haurà de sotmetre's al procediment d'avaluació d'impacte ambiental (EIA) en els supòsits recollits en el Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental de la Comunitat Valenciana (DOCV núm. 1412, de 30 d'octubre de 1990). Així mateix haurà de complir si és el cas, les obligacions establides en la Llei 2/2006, de 5 de maig, de prevenció de la contaminació i qualitat ambiental (DOCV núm. 5256, d'11 de maig de 2006).  
  
3. Atesa l'obligació establida en la lletra d) de l'article 60 del Reglament (CE) núm. 1083/2006, els beneficiaris que estiguen subjectes a administració de la comptabilitat d'acord amb l'article 25 del Codi de Comerç hauran de presentar en el compte justificatiu de la subvenció una llista en què cada apunt que es faça d'un gasto, un actiu, un ingrés o un pagament en el llibre diari de comptabilitat segons el Pla General Comptable (PGC), es reflectisca la quantia del dit apunt que té relació amb la subvenció concedida, reflectint en la dita llista tant el número d'apunt i assentament del llibre diari, com el número de registre intern del document de suport, el subcompte del PGC i l'import del subcompte que correspon a la subvenció concedida, llevat que els beneficiaris ja disposen d'un sistema de comptabilitat separada que permeta apreciar la traçabilitat ací referida, i en este cas hauran d'aportar en el compte justificatiu el reflex (llistat, arxiu informàtic, etc.) que el dit sistema comptable separat haja registrat de les transaccions associades a l'operació subvencionada.  
4. En el supòsit d'haver aportat junt amb la sol·licitud, justificant d'haver sol·licitat llicència municipal d'obres, el beneficiari haurà d'aportar en el moment de la justificació, la llicència municipal d'obres o declaració responsable que la substituïsca si és el cas.  
5. Conservar els documents originals justificatius relacionats amb els projectes subvencionats o còpies certificades conformes amb els originals mentres puguen ser objecte de les actuacions de comprovació i control, en algun dels suports següents:  
- Fotocòpies de documents originals  
- Microfitxes de documents originals  
- Versions electròniques de documents originals  
- Documents que només existisquen en versió electrònica  
6. L'incompliment de qualsevol d'estes obligacions podrà donar lloc a la revocació, i si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.  
  
Article 15. Justificació de gastos  
1. La justificació de la inversió o actuació objecte d'ajuda haurà de realitzar-se d'acord amb el projecte subvencionat i en els termes fixats en la resolució de concessió de l'ajuda, per mitjà de la presentació, abans de la data límit de justificació assenyalada en la dita resolució (que, en tot cas, haurà de ser anterior al 15 de novembre de 2012, amb l'excepció del programa 3.6 Suport a la Certificació de Sistemes de Qualitat, el termini de justificació de la qual podrà estendre's fins al 7 de desembre de 2012), de compte justificatiu, que haurà d'anar acompanyada d'una memòria justificativa del compliment de les condicions imposades en les bases, la present convocatòria i en la resolució de concessió, amb indicació de les activitats realitzades i dels resultats obtinguts així com de la documentació original probatòria del gasto i acreditació dels pagaments efectuats.   
A este efecte s'haurà de descarregar i omplir l'imprés normalitzat de compte justificatiu disponible en l'adreça d'Internet .  
Les factures originals, una vegada presentades, seran estampillades i tornades al beneficiari per l'òrgan instructor corresponent sense que puguen substituir-se les estampilles per etiquetes adhesives. L'estampilla haurà d'indicar l'expedient de subvenció per a la justificació del qual han sigut presentades, el cofinançament pel Programa Operatiu FEDER 2007-2013 de la Comunitat Valenciana i percentatge de cofinançament, i si l'import del justificant s'imputa totalment o parcialment a la subvenció. En este últim cas s'indicarà a més la quantia exacta que resulte afectada per la subvenció.  
Com a justificants de pagament s'admetran: resguards de transferència (si engloba diverses factures, s'haurà d'aportar relació detallada d'estes), xecs, i pagarés, en els termes següents:  
- Si la forma de pagament és una transferència bancària, esta es justificarà per mitjà d'una còpia del resguard del càrrec, on haurà de figurar en el concepte de la transferència el número de factura o, en si no és possible, el concepte abonat.  
- Si la forma de pagament és el xec, el document justificatiu consistirà en:  
1 Un rebut, firmat i segellat pel proveïdor, en el qual ha d'especificar-se la factura o documentació justificativa del gasto a què correspon el pagament i la seua data, el número i la data del xec, sota la firma ha d'aparéixer el nom i el NIF de la persona que firma.  
  
2 Còpia d'extracte bancari del càrrec en compte corresponent a l'operació justificada.  
- Si la forma de pagament consistix en un pagaré, el document justificatiu consistirà en:  
1 Un rebut, firmat i segellat pel proveïdor, en el qual ha d'especificar-se: la factura o document justificatiu del gasto a què correspon el pagament i la seua data, el número i la data del venciment del pagaré, i sota la firma ha d'aparéixer el nom i el NIF de la persona que firma.  
  
2 Còpia d'extracte bancari del càrrec en compte corresponent a l'operació justificada.  
La data del venciment del pagaré ha de ser anterior a la data de compliment de les condicions establides en la resolució de concessió o de la justificació i ha d'haver-se pagat efectivament.  
2. Quan l'objecte de la subvenció siguen determinades partides de gasto corrent, l'informe final amb els resultats obtinguts del desenrotllament del projecte, haurà de ser omplit en l'imprés disponible en l'adreça d'Internet .  
3. En cas que la subvenció es destine a incentivar determinades partides de gastos derivats tant de la implantació com de la certificació de sistemes de gestió (qualitat, medi ambient, accessibilitat), així com si és el cas, la realització de projectes d'I+D+i, el compte justificatiu anterior haurà d'anar acompanyat de certificat/distintiu corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea, que substituirà l'informe final a què fa referència l'apartat 2 anterior.  
  
4. Les factures presentades per a la justificació dels projectes hauran de complir el que disposa el Reial Decret 1496/2003, de 28 de novembre, pel qual s'aprova el Reglament pel qual es regulen les obligacions de facturació, i es modifica el Reglament de l'Impost sobre el Valor Afegit (BOE 29.11.2003), modificat pel Reial Decret 87/2005, de 31 de gener (BOE 01.02.2005), i la resta de normativa vigent.  
  
5. No s'acceptaran com a justificants de realització del projecte o activitat les factures derivades de la contractació amb empreses o entitats vinculades al beneficiari de l'ajuda en els termes que preveu l'article 29 de la Llei 38/2003, de 17 de novembre, General de Subvencions. S'entendrà que hi ha vinculació quan es d'algun dels supòsits de l'article 68.2 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
6. L'import mínim de la inversió en actius fixos plantejada per establiment per a ser considerada incentivable, haurà d'ascendir a 6.000 €, en termes de cost elegible aprovat del projecte, si bé per a les microempreses (menys de 10 treballadors i volum de negoci anual o balanç general anual no supera els 2.000.000 €) el límit mínim quedarà establit en 3.500 €. Anàlogament, l'import mínim dels gastos incentivables per establiment haurà d'ascendir a 1.000 €, excepte en el programa 3.6 Suport a la Certificació de Sistemes de Qualitat en què podrà ser inferior.  
7. L'import màxim d'ajuda per beneficiari quedarà supeditat a la limitació que figura en el Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (actuals articles 107 i 108 del Tractat de Funcionament de la Unió Europea), sense perjuí que la Comissió d'Avaluació establisca un límit inferior per a la present convocatòria per beneficiari i projecte, amb vista a una major redistribució de la dotació pressupostària disponible.  
8. L'import total d'ajudes que l'Agència Valenciana del Turisme pot concedir a una mateixa associació o corporació de dret públic amb seu a la Comunitat Valenciana pel conjunt de programes continguts en l'annex d'esta resolució pels quals puga resultar beneficiària, no excedirà 50.000 (cinquanta mil) euros/any.  
  
  
Article 16. Pagament de les ajudes  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació, i sempre que haja complit les obligacions exigibles.  
2. En cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, es referme per mitjà d'aval bancari l'import total subvencionat que quedarà subjecte a l'exercici de la dita opció, podent executar-se l'aval en el cas que arribat el moment de l'opció, el beneficiari no acredite haver-la exercit dins del termini que s'assenyale en la resolució d'atorgament de l'ajuda.  
  
Article 17. Règim de recursos  
Contra la present resolució, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu, dins del termini de dos mesos comptats des de l'endemà de la seua publicació i, potestativament, podrà interposar-se recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 29 de febrer de 2012.- La presidenta de l'Agència Valenciana del Turisme: Lola Johnson Sastre.  
  
  
ANNEX  
  
ÍNDEX PROGRAMES D'AJUDES PER A L'EXERCICI 2012  
  
  
  
FITXA 1  
  
  
  
  
FITXA 2  
  
  
  
FITXA 3  
  
  
  
  
FITXA 4  
  
  
  
FITXA 5  
  
  
  
FITXA 6  
  
  
  
FITXA 7  
  
  
FITXA 8  
  
  
  
  
FITXA 9  
  
FITXA 10  
  
  
  
  
  
FITXA 11  
  
  
  
  
  
  
FITXA 12  
  
  
  
FITXA 13   
  
  
  
  
  
  
FITXA 14  
  
  
  
  
FITXA 15  
  
  
  
  
  
  
\* \* \* \* \* \* \* \* \*  
  
  
  
  
  
ANEXO  
  
ÍNDICE PROGRAMAS DE AYUDAS PARA EL EJERCICIO 2012  
  
  
  
  
 FICHA 1  
  
  
  
FICHA 2  
  
  
  
FICHA 3  
  
  
  
  
FICHA 4  
  
  
  
  
  
FICHA 5  
  
  
  
FICHA 6  
  
  
  
  
  
  
FICHA 7  
  
  
  
FICHA 8  
Eje 3. COMPETITIVIDAD EMPRESARIAL: Empresa Excelente.   
PROGRAMA 3.6 APOYO A LA CERTIFICACIÓN DE SISTEMAS DE CALIDAD  
  
  
  
FICHA 9  
  
  
  
  
FICHA 10  
Eje 3: COMPETITIVIDAD EMPRESARIAL: Turismo para todos.  
PROGRAMA 3.8 APOYO A LA IMPLANTACIÓN Y CERTIFICACIÓN DE SISTEMAS DE GESTIÓN DE LA ACCESIBILIDAD.  
  
FICHA 11  
  
  
  
FICHA 12  
Eje 5. SOSTENIBILIDAD: Equilibrio Sostenible.   
PROGRAMA 5.2 APOYO A LA CERTIFICACIÓN DE SISTEMAS DE GESTIÓN MEDIOAMBIENTAL  
  
FICHA 13   
Eje 5. SOSTENIBILIDAD: Equilibrio Sostenible.  
PROGRAMA 5.3 APOYO A OBTENCIÓN DE LA ETIQUETA ECOLÓGICA DE LA UNIÓN EUROPEA EN   
SERVICIOS DE ALOJAMIENTO TURÍSTICO  
  
  
  
  
FICHA 14  
  
  
  
  
FICHA 15  
